Sain ükspäev töö juures imehead möksi, milles suutsin tuvastada vaid oad, tsukiini, porgandi ja tilli. Eile proovisin seda segu kodus järele  teha, riivisin kombainis porgandid ja tsukiini ära, uhasin pannile oliiviõlisse praadima, lisasin paar küünt tükeldatud küüslauku, oad ja tilli. Ei saanud selline, nagu oleks tahtnud. Midagi oli puudu… Ja see  midagi  oli eelmise päeva Chopsticksi küüslaugu ja tšillikastmega kana kastmejäänus. Oma pool karpi, kana oli muidugi kenasti selle kastme seest eelnevalt ära söödud. Ja siis ma sain täiusliku möksi. Hr. Abikaasa, kes vihkab suvikõrvitsat ja suhtub temasse  äärmusliku eelarvamusega, sõi, kiitis ja võttis juurde. Nüüd on siis hea nipp, kuidas kasutada hiinaka ülejääke. Kusjuures seda möksi võib ka külmalt võileiva peale panna või niisama salatina tarbida.